Βασίλης Τσίπρας

Ο Βασίλης Τσίπρας του Σταύρου (Βούλπη Ευρυτανίας, 4 Νοεμβρίου 1939 - Αθήνα, 24 Φεβρουαρίου 2015) ήταν Έλληνας δικηγόρος, που χρημάτισε βουλευτής Ευρυτανίας από το 2000 ως το 2004.

 Βιογραφία 
Γεννήθηκε στη Βούλπη της Ευρυτανίας. Μετά την ολοκλήρωση των γυμνασιακών του σπουδών στο Καρπενήσι, φοίτησε στη Νομική Σχολή του Πανεπιστημίου των Αθηνών, από όπου έλαβε πτυχίο και έπειτα άδεια δικηγόρου.Όλγα Λαθύρη, "Εφυγε" από τη ζωή ο Βασίλης Τσίπρας, πρώην Βουλευτής Ευρυτανίας , Σταρ Κεντρ. Ελλάδας, 25-2-2015. Στη διάρκεια των σπουδών του ανέπτυξε αγωνιστική δραστηριότητα.«Έφυγε» ο πρώην Βουλευτής Ευρυτανίας, Βασίλης Τσίπρας , Ευρυτανικός Παλμός, 25-2-2015. 
Στην πολιτική ενεργοποιήθηκε από τα νεανικά του χρόνια, μέσα από τη νεολαία της ΕΡΕ. Το 1996 ήταν για πρώτη φορά υποψήφιος στις βουλευτικές εκλογές εκείνης της χρονιάς, χωρίς επιτυχία, αν και έλαβε 5.250 σταυρούς. Άσκησε το δικηγορικό επάγγελμα και για 3 δεκαετίες ήταν σύμβουλος του Χρυσόστομου Καραπιπέρη.Νεκρολογία στα "Ευρυτανικά Νέα", ηλεκτρονική έκδοση, 25-2-2015. Ήταν επίσης επί μακρόν μέλος του Δικηγορικού Συλλόγου Αθηνών.
Έπειτα από τις εκλογές του 2000 αντικατέστησε τον βουλευτή Δημοσθένη Τσιαμάκη με απόφαση του Εκλογοδικείου τον Σεπτέμβριο της ίδιας χρονιάς.Κοινοβουλευτική θητεία του Βασίλη Τσίπρα, ιστοσελίδα της Βουλής των Ελλήνων, ανάκτηση 27-5-2015.
Ήταν παντρεμένος με την οικονομολόγο Ελένη Φραγκεδάκη και απέκτησε 2 γιους.
Πέθανε από μυοκαρδιακό έμφραγμα το 2015.

Πηγές

Κατηγορία:Έλληνες δικηγόροι του 20ού αιώνα
Κατηγορία:Βουλευτές Ευρυτανίας
Κατηγορία:Βουλευτές εκλεγμένοι με τη Νέα Δημοκρατία